Խմելու, գյուղատնտեսական, էներգետիկ, արդյունաբերական նպատակներով օգտագործվող ջուրը պետք է համապատասխան որակ ունենա: Ուստի առավել կարևորվում է քաղցրահամ Սևանա լճի, նրա ջրահավաք ավազանի, էկո-համակարգի վերականգնման և այլ ռեսուրսների արդյունավետ օգտագործման պահանջը: Հեռանկարում Սևանա լիճը ոչ միայն Հայաստանի, այլև՝ հարևանների քաղցրահամ ջրի միակ աղբյուրն է: Ազգային շահերից բացի Սևանա լճի հիմնախնդիրը հատուկ հոգացողություն է հայցում նաև՝ միջազգային պատասխանատվության պարտադրանքով`նախկին ԽՍՀՄ կառավարության միջոցներից բացի, հսկայական միջոցներ են հատկացրել նաև միջազգային դոնորները՝ Սևանա լճի արդյունավետ կառավարման, ջրի որակի բարելավման ու քանակի ավելացման, կենսաբազմազանության և Սևան Ազգային Պարկի հզորացման, կեղտաջրերի վնասազերծման ցանցի վերականգնման-ընդլայնման, Գիլի լճի վերականգնման նպատակով: Սակայն դեռևս Սևանա լճի մակարդակը 1900,01 մ է, լճի մակերեսը 1240 կմ2, ջրային պաշարները՝ 33,2 մլրդ.մ3 են, առավելագույն խորությունը՝ 79,7 մ {2.}: